Document ID: 31999D0352

Reference:
EUR-Lex - 31999D0352 - ET
Tähtis õiguslik teade
|
31999D0352
Euroopa Liidu Teataja L 136 , 31/05/1999 Lk 0020 - 0022
Komisjoni otsus,28. aprill 1999,millega asutatakse Euroopa Pettustevastane Amet (OLAF)(teatavaks tehtud numbri SEC(1999) 802 all)(1999/352/EÜ, ESTÜ, Euratom)EUROOPA ÜHENDUSTE KOMISJON,võttes arvesse Euroopa Ühenduse asutamislepingut, eriti selle artiklit 162,võttes arvesse Euroopa Söe- ja Teraseühenduse asutamislepingut, eriti selle artiklit 16,võttes arvesse Euroopa Aatomienergiaühenduse asutamislepingut, eriti selle artiklit 131,ning arvestades, et:(1) institutsioonid ja liikmesriigid omistavad suurt tähtsust ühenduste finantshuvide kaitsmisele ning pettuste ja muu ühenduste finantshuve kahjustava ebaseadusliku tegevuse vastasele võitlusele; sellesuunalise tegevuse tähtsust on kinnitatud EÜ asutamislepingu artiklis 209a, ESTÜ asutamislepingu artiklis 78i, Euratomi asutamislepingu artiklis 183a ja vastavalt Amsterdami lepingule sõnastatud EÜ asutamislepingu artiklis 280;(2) nimetatud eesmärgi täielikuks saavutamiseks tuleb kasutada kõiki olemasolevaid meetmeid, eriti seoses ühenduse tasandi juurdlusülesannetega, kusjuures säilitada tuleks praegune ülesannete jaotus ja tasakaal siseriikliku ja ühenduse tasandi vahel;(3) ühenduste finantshuvide kaitseks haldusjuurdluse korraldamise ülesanne on seni olnud pettuste tõkestamise kooskõlastamise töökonnal, mis on pettuste tõkestamise kooskõlastusüksuse (UCLAF) järeltulija;(4) vajadus suurendada pettuste ja muu ühenduste finantshuve kahjustava ebaseadusliku tegevuse vastase võitluse tõhusust nõuab, et asutataks Euroopa Pettustevastane Amet (OLAF), edaspidi "amet", mis peab kasutama oma juurdlusvolitusi täiesti sõltumatult;(5) ameti direktori sõltumatusega ja järelevalvekomitee rolliga, mis tulenevad käesolevast otsusest ning EÜ ja Euratomi määrustest ameti korraldatava juurdluse kohta, püütakse tagada, et amet korraldab juurdluse nõuetekohaselt, ilma et seda häiriksid ameti muud ülesanded, mille täitmine on komisjoni eesõigus, eriti seadusandluse alal;(6) ameti vastutusalasse peaks lisaks finantshuvide kaitsele kuuluma igasugune tegevus seoses ühenduse huvide kaitsega eeskirjade eiramise eest, mis võib kaasa tuua haldus- või karistusmenetluse;(7) ameti ülesannete määratlus peaks hõlmama ülesandeid, mida seni täitis pettuste tõkestamise kooskõlastamise töökond, eriti ülesandeid, mis on seotud õigusnormide ettevalmistamisega ameti tegevusvaldkondades, kaasa arvatud Euroopa Liidu lepingu VI jaotises sätestatud meetmed,ON VASTU VÕTNUD JÄRGMISE OTSUSE:Artikkel 1Ameti asutamineKäesolevaga asutatakse Euroopa Pettustevastane Amet (OLAF), edaspidi "amet". Amet asendab pettuste tõkestamise kooskõlastamise töökonda ja võtab üle kõik selle ülesanded.Artikkel 2Ameti ülesanded1. Amet kasutab komisjoni volitusi korraldada välist haldusjuurdlust tõhustamaks võitlust pettuste, korruptsiooni ja muu ühenduse finantshuve kahjustava ebaseadusliku tegevuse vastu, samuti ettevõtjate muu ühenduse sätteid rikkuva tegevuse vastu.Amet vastutab sisehaldusjuurdluse korraldamise eest, mille eesmärk on:a) võidelda pettuste, korruptsiooni ja muu ühenduse finantshuve kahjustava ebaseadusliku tegevuse vastu;b) uurida ametikohustuste täitmisega seotud raskeid asjaolusid, mis võivad endast kujutada ühenduste ametnike ja teenistujate kohustuste täitmata jätmist, mis võib kaasa tuua distsiplinaar- ning vajaduse korral kriminaalmenetluse, või Euroopa ühenduste ametnike personalieeskirjadega või ühenduste muude teenistujate teenistustingimustega reguleerimata institutsioonide ja asutuste liikmete, juhtide või töötajate samalaadsete kohustuste täitmata jätmist.Amet kasutab komisjoni volitusi, nagu need on määratletud asutamislepingute raames kehtestatud sätetes, vastavalt seal ettenähtud piirangutele ja tingimustele.Komisjon või muud institutsioonid või asutused võivad ametile usaldada juurdluse muudes valdkondades.2. Amet vastutab komisjoni toetuse andmise eest koostööle liikmesriikidega pettustevastases võitluses.3. Amet vastutab lõikes 1 nimetatud pettustevastase võitluse meetmete arendamise eest.4. Amet vastutab lõikes 1 nimetatud pettuste tõkestamise eesmärgil seadusandliku algatuse ettevalmistamise eest komisjonis.5. Amet vastutab komisjoni muu tegevuse eest seoses lõikes 1 nimetatud pettustevastase võitlusega, eeskätt järgmise eest:a) vajaliku infrastruktuuri arendamine;b) teabe kogumise ja analüüsi tagamine;c) tehnilise abi andmine, eriti koolituse valdkonnas, muudele institutsioonidele või asutustele ning pädevatele siseriiklikele asutustele.6. Amet peab otsest sidet politsei- ja õigusasutustega.7. Amet esindab komisjoni teenistuse tasandil asjakohastel foorumitel käesolevas artiklis kirjeldatud valdkondades.Artikkel 3Juurdlusülesande sõltumatusAmet kasutab artikli 2 lõikes 1 nimetatud juurdlusvolitusi täiesti sõltumatult. Neid volitusi kasutades ei küsi ameti direktor komisjonilt, valitsustelt ega muudelt institutsioonidelt või asutustelt suuniseid ega võta neid vastu.Artikkel 4JärelevalvekomiteeAsutatakse järelevalvekomitee, mille koosseis ja volitused sätestatakse ühenduse õigusaktidega. Komitee vastutab ameti juurdlusülesande täitmise korrapärase jälgimise eest.Artikkel 5Direktor1. Ameti tegevust juhib direktor, kelle komisjon pärast Euroopa Parlamendi ja nõukoguga konsulteerimist nimetab ametisse viieks aastaks; teda võib üks kord ametisse tagasi nimetada. Direktori ametisse nimetamiseks koostab komisjon pärast konkursiteadet, mis vajaduse korral avaldatakse Euroopa Ühenduste Teatajas, ning järelevalvekomitee pooldavat arvamust loetelu mitmest sobiva kvalifikatsiooniga kandidaadist.Direktor vastutab juurdluse korraldamise eest.2. Direktori puhul kasutab komisjon ametisse nimetava asutuse volitusi. Kõik meetmed Euroopa ühenduste ametnike personalieeskirjade artiklite 87, 88 ja 90 alusel võetakse komisjoni põhjendatud otsusega pärast konsulteerimist järelevalvekomiteega. Otsus edastatakse teadmiseks Euroopa Parlamendile ja nõukogule.Artikkel 6Ameti tegevus1. Ameti direktoril on ameti personaliga seoses õigused, mille Euroopa ühenduste ametnike personalieeskirjad annavad ametisse nimetavale ametiisikule ja ühenduste muude teenistujate teenistustingimused teenistuslepinguid sõlmima volitatud ametiisikule. Tal lubatakse neid volitusi delegeerida. Ta kehtestab vastavalt personalieeskirjadele ja muude teenistujate teenistustingimustele töölevõtmise tingimused ja üksikasjaliku korra, eriti lepingute kestuse ja pikendamise kohta.2. Pärast järelevalvekomiteega konsulteerimist saadab direktor eelarve-peadirektorile esialgse eelarveprojekti, mis kirjendatakse aasta üldeelarvesse ametit käsitlevasse eraldi rubriiki.3. Direktor tegutseb eelarve A osa ametit käsitleva eraldi rubriigi ja B osa pettustevastast võitlust käsitlevate eraldi rubriikide rakendamisel eelarvevahendite käsutajana. Tal on lubatud oma volitusi delegeerida.4. Komisjoni struktuuri käsitlevaid komisjoni otsuseid kohaldatakse ameti suhtes niivõrd, kuivõrd need on kooskõlas ühenduse seadusandja vastuvõetud ametit käsitlevate sätetega, käesoleva otsusega ja selle üksikasjalike rakenduseeskirjadega.Artikkel 7JõustumiskuupäevKäesolev otsus jõustub Euroopa Pettustevastase Ameti juurdlusi käsitleva Euroopa Parlamendi ja nõukogu määruse (EÜ) jõustumise kuupäeval. Kuni ameti direktori ametisse nimetamisele järgneva kuu esimese päevani tegeleb ameti jooksva tööga pettuste tõkestamise kooskõlastamise töökonna direktor.Brüssel, 28. aprill 1999Komisjoni nimelpresidentJacques Santer--------------------------------------------------

Summary:
Euroopa Pettustevastane Amet (OLAF)
Euroopa Pettustevastane Amet (OLAF)
Euroopa Pettustevastane Amet (OLAF) uurib Euroopa Liidu (EL) institutsioonides toimuvat korruptsiooni ja tõsiseid rikkumisi ning ELi finantshuvide vastaseid pettusi. Samuti aitab see välja töötada ELi pettustevastast poliitikat.
ÕIGUSAKT
                  
Komisjoni 28. aprilli 1999. aasta otsus 1999/352/EÜ, ESTÜ, Euratom, millega asutatakse Euroopa Pettustevastane Amet (OLAF).
KOKKUVÕTE
MIS ON OTSUSE EESMÄRK?
                     
Euroopa Pettustevastane Amet loodi 1999. aastal esialgse otsusega (1999/352/EÜ, ESTÜ, Euratom). Sellega määrati kindlaks Euroopa Pettustevastase Ameti ülesanded, kohustused, struktuur ja töökorraldus. Hilisema läbivaatamise tulemusel sai amet 2013. aastal võimaluse tõhusamaks ja tulemuslikumaks tööks, eriti seoses väljaspoolsete organisatsioonidega.
OLULISEMAD PUNKTID
                     
Pettus on kasu saamise või vastaspoolele kahju tekitamise eesmärgil toime pandud tahtlik tegu. ELi tasandil võib selline kahju tekkida ELi eelarvest vahendite eksliku väljamaksmise või ELi eelarvesse kandmisele kuuluvate tulude (nt tollimaksud, põllumajandusmaksud ja suhkrutrahvid) üle kandmata jätmise tagajärjel.
Euroopa Pettustevastane Amet algatab juurdlusi:
ELi institutsioonide ja asutuste sees kelmuse/pettuse, korruptsiooni ja muu ELi finantshuve kahjustava ebaseadusliku tegevuse tuvastamiseks ning samuti uurimaks ametikohustuste täitmisega seotud raskeid juhte, mis ei kahjusta ELi finantshuve;
väljaspool ELi institutsioone ja asutusi isikute või organisatsioonide poolse kelmuse/pettuse või muu ebaseadusliku tegevuse tuvastamiseks. Nendesse juurdlustesse võivad olla kaasatud ELi riikide (ja vahel ka kolmandate riikide) ametiasutused.
Euroopa Pettustevastase Ameti peadirektor määratakse ametisse seitsmeks aastaks (ametiaega ei pikendata).
Euroopa Pettustevastase Ameti järelevalvekomitee jälgib selle tööd ja menetluslike tagatiste kohaldamist ning püüab suurendada ameti sõltumatust.
Euroopa Pettustevastane Amet järgib liidu õiguse sätteid üksikisikute kaitse kohta isikuandmete töötlemisel ühenduse institutsioonides ja asutustes.
Euroopa Pettustevastane Amet on haldus- ja juurdlustalitus. See saab üksnes soovitada, milliseid meetmeid peaksid ELi või liikmesriikide asutused pärast juurdluse lõpetamist võtma.
Programmist Herakles III rahastatakse paljusid ELi riikide projekte, mille abil võideldakse ELi eelarve vastu suunatud kuritegevusega. Näiteks rahastatakse lennujaamadele ja sadamatele skannerite ja muu tehnilise varustuse soetamist ning samuti koolitustegevust.
MIS AJAST OTSUST KOHALDATAKSE?
                     
Alates 28. aprillist 1999.
TAUST
                     
Otsus 1999/352/EÜ, ESTÜ, Euratom (ja selle hilisemad muudatused) on seotud Euroopa Pettustevastase Ameti asutamisega. Seda täiendab määrus (EL, Euratom) nr 883/2013, milles on kindlaks määratud Euroopa Pettustevastase Ameti ülesanded ja volitused, ning institutsioonidevaheline kokkulepe, mis käsitleb juurdlusi ELi institutsioonides.
Lisateavet leiate Euroopa Pettustevastase Ameti veebilehelt.
VIITED
Õigusakt
Jõustunud
Liikmesriikide õigusesse ülevõtmise tähtaeg
Euroopa Liidu Teataja
Komisjoni otsus 1999/352/EÜ, ESTÜ, Euratom
28.4.1999
-
ELT L 136, 31.5.1999, lk 20-22
Muutmisakt(id)
Jõustunud
Liikmesriikide õigusesse ülevõtmise tähtaeg
Euroopa Liidu Teataja
Komisjoni otsus 2013/478/EL
1.10.2013
-
ELT L 257, 28.9.2013, lk 19-20
Komisjoni otsus (EL) 2015/512
27.3.2015
-
ELT L 81, 26.3.2015, lk 4
SEONDUVAD ÕIGUSAKTID
                  
Euroopa Parlamendi ja nõukogu 11. septembri 2013. aasta määrus (EL, Euratom) nr 883/2013, mis käsitleb Euroopa Pettustevastase Ameti (OLAF) juurdlusi ning millega tunnistatakse kehtetuks Euroopa Parlamendi ja nõukogu määrus (EÜ) nr 1073/1999 ja nõukogu määrus (Euratom) nr 1074/1999 (ELT L 248, 18.9.2013, lk 1-22).
25. mai 1999. aasta institutsioonidevaheline kokkulepe Euroopa Parlamendi, Euroopa Liidu Nõukogu ja Euroopa Ühenduste Komisjoni vahel, mis käsitleb Euroopa Pettustevastase Ameti (OLAF) sisejuurdlust (EÜT L 136, 31.5.1999, lk 15-19).
Viimati muudetud: 23.04.2015